יואב מאיר

יואב מאיר (נולד ב-5 בפברואר 1982) הוא מעצב אופנה, בלוגר, יוטיובר ומגיש תוכניות אופנה. כתב האופנה הראשי של ישראל היום.

== ביוגרפיה ==
מאיר נולד בגבעתיים וגדל ביישוב אורנית. למד בתיכון רוטברג רמת השרון.

מאיר החל את דרכו המקצועית בתחום עיצוב האופנה כאשר השתתף בתוכנית פרויקט מסלול, והיה אחד המתמודדים הבולטים בה.

לאחר סיום לימודיו לתואר ראשון בעיצוב אופנה בבית הספר הגבוה להנדסה ולעיצוב שנקר, החל לעבוד כמעצב בבית אופנה חרדי בבני ברק לעיצוב שמלות ערב לילדות, עבד בשיתוף פעולה עם מעצבת התכשיטים והאופנה מיכל נגרין, עיצב תלבושות לחברת טבק ועוד.

מאיר מגיש תוכנית בשם "DIY" יחד עם לאון שניידרובסקי בערוץ זום. בנוסף מפעילים השניים ערוץ יוטיוב משותף בשם "נכנסים לארון עם יואב ולאון". הוא הגיש בעבר תוכניות אופנה שונות ופינות כחלק מתוכניות בערוצי טלוויזיה: התוכנית "אופנה אורבנית" ב, ועוד.

בנוסף משמש כמרצה לאופנה וסטייל לארגונים וללקוחות פרטיים.

מאיר מעצב קולקציות אופנה שונות, כולל מותג הבית שלו בשם JO MAYER. הוא שיתף פעולה עם סבו, שהפך לפרזנטור של המותג. בתקופת היותו סטודנט, פתח בפניו סבו את המורשת האופנתית של בני משפחתו, שהיו בעסקי האופנה בפולין.

מאיר הוא פעיל חברתי, מתנדב בחוש"ן מאז שנת 2006 והיה חבר דריקטוריון בארגון (משנת 2012). חבר בפורום הגאה של עיריית תל אביב. בעבר היה חניך באיגי - ארגון נוער גאה, והתנדב בבית דרור.

בעונה 11 של האח הגדול, נבחר להיות מבקר האופנה של הדיירים, וכתב על כך טורים שבועיים באתר של ערוץ 13.

משנת 2020 לאחר שעבר להתגורר בבאר שבע החל להתנדב גם בבית גאה בבאר שבע. בין היתר הוביל מייזמים ביניהם תפירת דגל הגאווה הגדול במזרח התיכון (אורך 30 מטר, רוחב 9 מטר) שכיכב במצעדי הגאווה בבאר שבע ובמצפה רמון שנערכו בשנת 2022.

ב-2022 סיים לימודי תואר שני בתקשורת מאוניברסיטת בן-גוריון בנגב ולימודים במסגרת תוכנית מנדל למנהיגות תרבות בנגב. שימש כרכז הלהט"ב במועצה אזורית בני שמעון וארגן עשרה אירועי גאווה מגוונים בישובי המועצה.

באותה שנה הנחה תוכנית חדשה לילדים, "דו-איט", ביחד עם טיילור מלכוב.

===אוצרות===
מאיר עוסק גם באוצרות בתחום תערוכות אופנה בשיתוף עם כתבת האופנה גילי סיוון-כהן. מאיר וסיוון-כהן אצרו את התערוכות: "כאן נולדתי" בשנת 2015, "חיות אופנה" בשנת 2016 ו"כמו נוצה" בשנת 2017.

בתערוכה "כאן נולדתי", העוסקת בשמלות לילדות והוצגה במסגרת העונה הישראלית לעיצוב בחולון, בחרו מאיר וסיוון-כהן לצורך הצילומים ילדות ישראליות ממוצא אתיופי שנולדו בארץ המסמלות, על פיהן, את הצורך בשוויון הזדמנויות ובייצוג הולם בתעשיית האופנה, כמו גם בחברה הישראלית בכלל.

התערוכות "חיות אופנה" ו"כמו נוצה" הוצגו במסגרת העונה הישראלית לעיצוב בחולון בגלריית החווה בעיר, ועסקו בהעלאת המודעות לסבלם של בעלי חיים בתעשיות רבות, ביניהן תעשיית האופנה. מאחורי שתי תערוכות אלו עומד רעיון קידום האופנה ללא פגיעה בבעלי חיים, כשהמטרה היא להשאיר את בעלי החיים כהשראה בלבד ולא לפגוע בהם.

ב-2022 אצר כ-6 תערוכות, 4 מהן ביחד עם גילי סיוון כהן: "בד בבד", "אמא יקרה לי", "לובשים גאווה", "גוונים של גאווה", "גאווה אייקונית" ו"לראש ולא לזנב".

== חיים אישיים ==
במרץ 2022 נישא מאיר לארי אושרי לאחר 4 שנים של זוגיות, בטקס שנערך בבית העירייה בקופנהגן, דנמרק. בספטמבר נערכה מסיבת החתונה במושב מצליח. השניים מתגוררים בבאר שבע.

== קישורים חיצוניים ==

* [https://www.facebook.com/theveganfashionblog/ טבעוני בסטייל] - בלוג אופנה של יואב מאיר
* [http://www.mako.co.il/video-blogs-yoav-meir דיבור ישיר] - באתר מאקו
* הפינה של יואב מאיר ב[https://www.youtube.com/channel/UCjuLrhHluG1FfOdNlETedTA תוכנית "מילון היופי" בערוץ 10]
* [https://www.youtube.com/channel/UCQWGMvGSlAyFUzO1ozFN2FA ערוץ היוטיוב של יואב מאיר ולאון שניידרובסקי]
* [https://www.facebook.com/%D7%A4%D7%90%D7%A9%D7%A0%D7%99%D7%A1%D7%98%D7%99%D7%99%D7%9C-%D7%99%D7%95%D7%90%D7%91-%D7%9E%D7%90%D7%99%D7%A8-%D7%95%D7%9C%D7%90%D7%95%D7%9F-%D7%A9%D7%A0%D7%99%D7%99%D7%93%D7%A8%D7%95%D7%91%D7%A1%D7%A7%D7%99-525473394136492/ פאשניסטייל]- בלוג אופנה של יואב מאיר
* [https://www.youtube.com/watch?v=HY-ZP6qT3Kc&feature=youtu.be הפינה של יואב מאיר בתוכנית "בוקר חם"] בערוץ 22
* [https://www.haaretz.co.il/whtzMobileSite/gallery/art/exibitions/event-1.3474004 כתבה על התערוכה "חיות אופנה"], בהארץ
* 
* ליאור לרנר, [https://sheva7.co.il/magazine/157417/ המסלול שלו], באתר עיתון שבע, 6 באוגוסט 2020

== הערות שוליים ==

קטגוריה:באר שבע: אישים
קטגוריה:מעצבי אופנה להט"בים ישראלים
קטגוריה:יוטיוברים ישראלים
קטגוריה:בלוגרים ישראלים
קטגוריה:בוגרי תיכון רוטברג (רמת השרון)
קטגוריה:בוגרי מכללת שנקר
קטגוריה:משתתפים בתוכניות מציאות ישראליות
קטגוריה:סגל ישראל היום
קטגוריה:ישראלים שנולדו ב-1982